এদিকে বৃহত্তর চট্টগ্রাম অঞ্চল এবং দেশের উত্তর জনপদ, উত্তর-পূর্বাঞ্চলে নদ-নদীসমূহে পানি হ্রাস-বৃদ্ধির তারতম্য ঘটছে। উজানে অতিবৃষ্টির কারণে উত্তর-পূর্ব ভারত থেকে নামছে ঢল। সেই সাথে দেশের অভ্যন্তরেও হচ্ছে ভারী বর্ষণ। এতে করে উজানের পানি ভাটির দিকে নামতে বাধার সৃষ্টি হচ্ছে। এতে করে আরিচা, গোয়ালন্দ, সুরেশ্বর, মুন্সীগঞ্জসহ ভাটির দিকে পানির চাপ বেড়েছে। এসব স্থানে নদীতে ঘূর্ণাবর্ত ও ঘূর্ণি স্রোতের কারণে ফেরি নৌযান চলাচল ব্যাহত হচ্ছে। নদ-নদী সংলগ্ন নিম্নাঞ্চল প্লাবিত হওয়ার পাশাপাশি নদী ভাঙনের আশঙ্কাও তৈরি হয়েছে।